แนวโน้มหุ้นมีโอกาสปรับตัวลง
นักวิเคราะห์ประเมินดัชนีหุ้นไทยเช้านี้มองตลาดหุ้นไทยมีโอกาสที่จะปรับตัวลง จากปัจจัยต่างประเทศยังเป็นลบ จับตาคำสั่งศาลฯประมูล 3จี
12 ต.ค. 2555

นักวิเคราะห์ประเมินดัชนีหุ้นไทยเช้านี้มองตลาดหุ้นไทยมีโอกาสที่จะปรับตัวลง จากปัจจัยต่างประเทศยังเป็นลบ จับตาคำสั่งศาลฯประมูล 3จี
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเซียพลัส กล่าวว่า ตลาดหุ้นไทยวันนี้น่าจะยังแกว่งตัวผันผวน และมีโอกาสปรัยลง เนื่องจากปัจจัยที่เป็นลบในต่างประเทศยังมีผลต่อตลาดบ้านเรา ทั้งดัชนีดาวโจนส์เมื่อคืนติดลบ แม้ว่าช่วงต้นของการซื้อขายจะบวกขึ้นไปได้ แต่ในที่สุดก็แกว่งตัวลงมาติดลบที่ 18 จุด และการแก้ไขปัญหาของฝั่งยุโรปยังไม่มีความชัดเจนมากขึ้นกว่าเดิม ส่วนตลาดภูมิภาคก็ยังทรงๆ มีเพียงการบวกลบเล็กน้อยเท่านั้น
ขณะที่ปัจจัยในประเทศ สำหรับตลาดหุ้นบ้านเราขณะนี้ตัวเลือกการลงทุนที่จะขับเคลื่อนได้แรงๆ อาจจะยังไม่มี และมีความกังวลเรื่องการประมูล 3G ที่ยังต้องติดตามว่าจะเกิดขึ้นได้หรือไม่ เพราะยังต้องรอคำสั่งของศาลปกครอง แนะนำขายทำกำไรหุ้นที่ราคาปรับขึ้นไปชน fair value ปี 55 แล้ว พร้อมให้แนวรับ 1,280 และแนวต้าน 1,300 จุด